13.10.2018 Tartu Tähed meistrite osas oli võimalus startida viiel alal ja kümnes vanuseklassis, võidurõõmu jagus noorujujatest veteranideni. Stardis olid viie EULi liikmesklubi esindajad ja lisaks erinevate teiste üksuste esindajad.
Enim esikohti võitis Laura Valdmaa (TUK), kellele polnud ühelgi alal vastast. Ujumise Spordiklubist ületas end Alar Lodi (1992), kes suutis noorematele tugevat konkurentsi pakkuda. Neli esikohta vanuseklassis 20-29: 50 m liblikat 26,70, 50 m rinnuli 32,13, 50 m vabalt 25,06 ja 50 m selili 27,51. Kolmel esimesel alal mahtusid Alar Lodi tulemused võistluste esikolmikusse ja rinnuli oli võistluste parim aeg, magus võit konnas 2017 aasta Eesti parima meesujuja üle meisterlikud pikad tõmbed teinud Kregor Zirki ees. Teatavasti on rinnuli see ujumisviis, milles Kregor tavapäraselt ei stardi, see oli lihtsalt fun üritus.
Kolm esikohta võitis Karl-Johannes Visnapuu, kel käis kõikidel aladel, 50 m vabalt, 50 m liblikat ja 50 m selili, tihe rebimine Erik Asmusega, 50 m selilis vahe vaid 0,06 sekundit. Võidu vormistas Erik Asmus enda nimele absoluutklassis 200 m vabaujumises tulemusega 2.02,61. Alex Artur Märtmaa võitis noorima vanuseklassi (kuni 19-aastased) 50 m rinnuli, lisaks 3. koht 50 m vabalt ja 50 m selili. Erik Reimaale II koht 50 m rinnulis ja III koht 50 m liblikas, Erik Anjale II koht 200 m vabaujumises, Mart Leo Ruusile samal alal kolmas koht; Sander Aavik ujus kolmanda tulemuse 50 m rinnulis.
Mastersitest võitis kolm ala Alar Süüden (50 m vabalt, selili ja liblikat), kaks medalivõitu Rain Kesperile (1. koht 50 m rinnuli ja 2. koht 50 m vabalt).
USKi naiste edukaim Brita Rannamets sai kolmel korral II koha (50 m vabalt, 50 m selili ja 50 m liblikat), lisaks III koht 50 m rinnulis. Elis Treial finišeerus kolmandana 50 m selilis.
Tulemused SIIN